Pakkumiskutse Põltsamaa valla infolehe väljaandmiseks perioodiliselt ilmuva lehe vahelehena

**Taust:**

Põltsamaa Vallavalitsus on alates 2018. aasta jaanuarist andnud iseseisva lehena välja valla lehte. Leht on trükitud tiraažis 4700 ning viiakse igasse valla majapidamise postkasti.

**Eesmärk:**

Jätkata 2020. aastal vallalehe väljaandmist regulaarselt ilmuva ajalehe vahelehena.

 **Lähtetingimused Põltsamaa valla infolehe teenusele:**

* valla infoleht ilmub kord kuus perioodiliselt ilmuva lehe vahelehena;
* Perioodiliselt ilmuv leht ja selle vahel olev valla infoleht jõuab samal päeval kõikidesse Põltsamaa valla postkastidesse;
* valla infolehe maht on neli lehekülge, A3 formaat, värviline;
* teenuse mahus on valla infolehe keeletoimetamine, küljendamine ja trükkimine koos kojukande teenusega Põltsamaa valla igasse postkasti (Omniva andmebaasis olevatesse, kokku ca 4700). Lisaks toimetatakse 10 eksemplari Lossi 9, 10 eksemplari Viljandi mnt 3 ning 10 eksemplari Põltsamaa Keskraamatukogusse.
* Valla infoleht antakse tellijale üle ka elektroonilisel kujul ( PDF failina) kodulehel avalikustamiseks.

**Hinnapakkumuse esitamine:**

Palume pakkumuse esitada hiljemalt **22. novembriks 2019** e-posti aadressile info@poltsamaa.ee. Pakkumuse maksumus esitada ühe tiraaži kohta, mis hõlmab eeltoodud tingimustel selle küljendamist, keeletoimetamist, trükkimist, levitamist ja PDF-faile.

Hankijal on lubatud pidada pakkujatega läbirääkimisi eelnimetatud tingimuste ja mahu osas koheldes kõiki pakkujaid võrdselt.

Kontaktisikuks on Põltsamaa valla turundusspetsialist Raivo Suni, e-post raivo.suni@poltsamaa.ee, telefonil 5648 0215.